Namìbia

Ła Namìbia, uficialmente Republica de ła Namìbia, el xe on Stato de ł'Africa del Sud.
Ła confina a nord co ł'Angoła, a nordest co e el Zanbia, a est col Botswana, e a sudest col Sudafrica; ła se afacia a ovest sora ł'Oçeano Atlantego.

 Zeografia 

El paexe l’a n'estension conplesiva de 825 418 km².

El zentro el xe ocupà da un altopiano, che el crese indando verso ovest, vanti de eser delimità da na granda sengiael Great Escarpement.

La majoria del teritorio xe desertica, co na piova de 400 mm l’ano ne le zone pì fresche.

Se cata el deserto del Namib, longo la costa, e el deserto del Kalahari a sudest.
A nordest se cata la savana.

 Storia 

 Antighità 
I primi abitanti de la Namìbia xera vari grupi de khoikhoiI khoikhoi xe conoxudi anca come boscimani, un nome che vien da l’olandese e vol dire "omeni del bosco". (namaqua e damara).

I bantu xe rivá in Namibia inte el XV secolo.

 Modernità 
I eoropei no ga mai mostrá tanto interese par stá tera arida e xe solo inte el XIX che i todeschi i l’á ocupá ciamandola Africa del sud ovest Deutsch-Südwestafrika. I inglexi, paró, i controlava Walvis Bay, l’unico porto de acue profonde de tuta la costa namibiana.

El Sudafrica ga invaso la Namibia durante la grande guera e, dopo la seconda guera mondiale, la ga anexo el paese.

La Organizasion del Popolo de l’Africa del Sud Ovest (SWAPO) ga scominsiá la guera de indipendenza inte el 1966.

 Indipendenza 
L’indipendenza l’è rivá inte el 1990Ła xe una de łe nasion pì xovani al mondo; Walvis Bay la xe stá restituida inte el 1994.

 Popolasion 
Ła ga na popołasion totałe de 3 092 816.
Co 3,7 abitanti/km², ła Namibia ła se cołoca intrà łe tre nasioni sovrane al mondo co la minor densità de popołasion.

 Etnie 
La majoria de la popolasion xe del grupo owambo.
El 5% de la popolasion xe de origine eoropea.

 Religion 
La majoria dei namibiani xe cristiani (luterani e catoleghi).
El 3% xe musulmani.

 Lengoe 
El inglexe el xe lengoa oficial.
La zente la parla anca oshiwambo, afrikaans e todesco.

 Economia 
Par le condisioni ambientali l’agricoltura che se cata l’è de susistenza: in Namìbia no ghe agricoltura industrial.
L’alevamento de le bestie se cata inte el sud del paexe.
El paexe conta su el sfrutamento dei minerali (piombo, zinco, uranio, diamanti, argento, tugsteno)

L’industria de trasformasion l’è in cresita.

 Gałeria de someje 

 Notasion 

Altri projeti

 Linganbi foresti